รัฐบาลไทย-ข่าวทำเนียบรัฐบาล-ผู้ว่าฯ ชุมพร เดินหน้ากวาดล้างยาเสพติดอย่างต่อเนื่อง สั่งการฝ่ายปกครองบูรณาการหน่วยงานความมั่นคงลงพื้นที่ตรวจปัสสาวะแรงงานเรือประมงทะเล พบผู้เสพ 65 คน ย้ำ เร่งขยายผลหาต้นตอขบวนการฯ
วันอาทิตย์ที่ 25 กุมภาพันธ์ 2567
25/02/2567
ผู้ว่าฯ ชุมพร เดินหน้ากวาดล้างยาเสพติดอย่างต่อเนื่อง สั่งการฝ่ายปกครองบูรณาการหน่วยงานความมั่นคงลงพื้นที่ตรวจปัสสาวะแรงงานเรือประมงทะเล พบผู้เสพ 65 คน ย้ํา เร่งขยายผลหาต้นตอขบวนการฯ
ผู้ว่าฯ ชุมพร เดินหน้ากวาดล้างยาเสพติดอย่างต่อเนื่อง สั่งการฝ่ายปกครองบูรณาการหน่วยงานความมั่นคงลงพื้นที่ตรวจปัสสาวะแรงงานเรือประมงทะเล พบผู้เสพ 65 คน ย้ํา เร่งขยายผลหาต้นตอขบวนการค้ายาเสพติด พร้อมนําผู้เสพเข้าสู่กระบวนการบําบัดฟื้นฟู
เมื่อวันที่ 24 ก.พ. 67 นายวิสาห์ พูลศิริรัตน์ ผู้ว่าราชการจังหวัดชุมพร เปิดเผยว่า จังหวัดชุมพรขับเคลื่อนนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในการจัดระเบียบสังคม ปราบปรามผู้มีอิทธิพล และการป้องกันและแก้ไขปัญหายาเสพติดอย่างจริงจัง โดยการนําผู้เสพยาเสพติดรายเก่าและรายใหม่เข้าสู่กระบวนการบําบัด รักษา และฟื้นฟูสภาพทางสังคม เพื่อให้พร้อมที่จะกลับคืนสู่สังคมได้อย่างปกติสุข ไม่กลับเข้าสู่วงจรยาเสพติดอีก ซึ่งจังหวัดชุมพรเป็นจังหวัดที่มีแรงงานชาวประมงทะเลจํานวนมาก ทั้งชาวไทยและชาวต่างประเทศ จึงได้ดําเนินมาตรการเข้มงวดกวดขันเกี่ยวกับยาเสพติดและสิ่งผิดกฎหมายทุกชนิดอย่างต่อเนื่อง เพื่อให้คนชุมพรได้อยู่ในสังคมที่มั่นคง สงบเรียบร้อย ปราศจากยาเสพติดในพื้นที่
นายวิสาห์ พูลศิริรัตน์ ผู้ว่าราชการจังหวัดชุมพร กล่าวว่า ตนได้สั่งการให้นายธนนท์ พรรพีภาส รองผู้ว่าราชการจังหวัดชุมพร บูรณาการสนธิกําลังร่วมกับฝ่ายปกครองจังหวัดชุมพร นําโดย นายวิทยา เขียวรอด ปลัดจังหวัดชุมพร พร้อมด้วยนายสุทธิภัทร วัฒนพงศ์ไพบูลย์ ป้องกันจังหวัดชุมพร/หัวหน้าสํานักงานศูนย์อํานวยการป้องกันและปรามปรามยาเสพติดจังหวัดชุมพร และเจ้าหน้าที่ปกครองจังหวัดชุมพร บูรณาการหน่วยงานความมั่นคง ร่วมกันออกตรวจปัสสาวะแรงงานในเรือประมงทะเลในพื้นที่ตําบลปากน้ํา อําเภอเมืองชุมพร จังหวัดชุมพร
“จากการลงพื้นที่ตรวจปัสสาวะแรงงานเรือประมงทะเลในพื้นที่ดังกล่าว รวม 7 ลํา มีลูกจ้างผ่านการตรวจ 232 คน เป็นคนไทย 24 คน และเมียนมา 208 คน พบผู้เสพสารเสพติดทั้งหมด 65 คน แบ่งเป็น (1) เรือทรัพย์สมบูรณ์ 1 ลูกจ้าง 32 คน พบผู้เสพสารเสพติด 5 คน (2) เรือทรัพย์สมบูรณ์ 59 ลูกจ้าง 34 คน พบผู้เสพสารเสพติด 1 คน (3) เรืออรุณอุดมทรัพย์ 45 ลูกจ้าง 34 คน พบผู้เสพสารเสพติด 6 คน (4) เรือสามารถวัฒนา 99 ลูกจ้าง 39 คน พบผู้เสพสารเสพติด 13 คน (5) เรือสามารถวัฒนา 9 ลูกจ้าง 30 คน พบผู้เสพสารเสพติด 7 คน (6) เรือจุมพลนาวี 999 ลูกจ้าง 35 คน พบผู้เสพสารเสพติด 16 คน และ (7) เรือ ส.โชคสุนทรนาวี 18 ลูกจ้าง 33 คน พบผู้เสพสารเสพติด 17 คน โดยจะได้นัดหมายเข้ารับการบําบัด ณ ที่ตั้งสถานประกอบกิจการต่อไป” นายวิสาห์ฯ กล่าวเพิ่มเติม
นายวิสาห์ พูลศิริรัตน์ ผู้ว่าราชการจังหวัดชุมพร กล่าวในช่วงท้ายว่า การดําเนินการตามแผนปฏิบัติการป้องปรามการระบาดของยาเสพติดในครั้งนี้ ถือเป็นการป้องกันและสกัดกั้นการแพร่ระบาดของยาเสพติดในกลุ่มแรงงานประมงอย่างเข้มข้น เป็นการตัดวงจรการระบาดของยาเสพติด สร้างภูมิคุ้มกันให้กับชุมชน โดยตนได้สั่งการให้เร่งขยายผลหาต้นตอของขบวนการค้ายาเสพติด เพื่อนําตัวผู้กระทําความผิดมาลงโทษตามกฎหมายให้ได้ พี่น้องประชาชนไม่ต้องระแวงภัยอันตรายจากยาเสพติด ผู้มีอิทธิพล ผู้ลักลอบครอบครองอาวุธปืน การพนัน การค้ามนุษย์ อาชญากรรม และขอขอบคุณเจ้าหน้าที่ฝ่ายปกครองและฝ่ายความมั่นคงที่ช่วยกันในฐานะผู้ทําหน้าที่ “บําบัดทุกข์ บํารุงสุข” โดยจังหวัดชุมพรมีความมุ่งมั่นในการกวาดล้างสิ่งผิดกฎหมาย ซึ่งได้เน้นย้ํากําชับเจ้าหน้าที่ฝ่ายปกครอง ตลอดจนถึงเจ้าหน้าที่ฝ่ายความมั่นคงอื่น ๆ ให้ใช้อํานาจหน้าที่ตามกฎหมาย และดําเนินการทางกฎหมายกับผู้กระทําความผิดอย่างถึงที่สุด อย่างไรก็ตามต้องขอให้พี่น้องประชาชนทุกท่านช่วยเป็นหูเป็นตา หากพบเห็นเบาะแสการกระทําความผิดทุกรูปแบบ สามารถแจ้งข้อมูลได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง
WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood